Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady, ktorým sa zrušuje nariadenie (ES) č. 1775/2005 o podmienkach prístupu do prepravných sietí pre zemný plyn /* KOM/2008/0911 v konečnom znení/2 - COD 2007/0199 */





[pic] | KOMISIA EURÓPSKYCH SPOLOČENSTIEV | Brusel, 12.1.2009 KOM(2008) 911 v konečnom znení 2007/0199 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady, ktorým sa zrušuje nariadenie (ES) č. 1775/2005 o podmienkach prístupu do prepravných sietí pre zemný plyn 2007/0199 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady, ktorým sa zrušuje nariadenie (ES) č. 1775/2005 o podmienkach prístupu do prepravných sietí pre zemný plyn 1. SÚVISLOSTI Návrh predložený Európskemu parlamentu a Rade [dokument KOM(2007) 528 – 2007/0195 (COD)] dňa: | 19. 9. 2007 | Stanovisko Európskeho hospodárskeho a sociálneho výboru doručené dňa: | 22. 4. 2008 | Stanovisko Výboru regiónov doručené dňa: | 10. 4. 2008 | Stanovisko Európskeho parlamentu (prvé čítanie) doručené dňa: | 9. 7. 2008 | Spoločná pozícia prijatá jednomyseľne dňa: | [9. 1. 2009] | 2. CIEĽ NÁVRHU KOMISIE Tento návrh je súčasťou tretieho balíka legislatívnych opatrení v súvislosti s vnútorným trhom EÚ s plynom a elektrickou energiou (ďalej len „tretí balík“) a zahŕňa dve smernice a tri nariadenia. Hlavným cieľom balíka je zaviesť regulačný rámec potrebný na zabezpečenie plnej účinnosti otvorenia trhu a na vytvorenie jednotného trhu EÚ s plynom a elektrickou energiou v záujme občanov a priemyselných odvetví Európskej únie. To pomôže udržiavať čo najnižšie ceny, ako aj zvyšovať kvalitu služieb a bezpečnosť dodávky. Dosahuje sa to prostredníctvom týchto hlavných opatrení: - účinnejším regulačným dohľadom nezávislých národných regulačných orgánov, - zriadením agentúry s cieľom zabezpečiť účinnú spoluprácu medzi národnými regulačnými orgánmi, ako aj prijímať rozhodnutia o všetkých významných cezhraničných otázkach, - povinnou spoluprácou medzi prevádzkovateľmi sústav s cieľom harmonizovať všetky pravidlá týkajúce sa prenosu elektrickej energie v rámci Európy a koordinovať plánovanie investícií, - účinným oddelením výroby a prenosu elektrickej energie s cieľom vylúčiť akýkoľvek konflikt záujmov, podporovať investície do sústav a predchádzať akémukoľvek diskriminačnému správaniu, - zvýšenou mierou transparentnosti a lepším fungovaním maloobchodného trhu, - zvýšenou mierou solidarity a regionálnej spolupráce medzi členskými štátmi s cieľom zabezpečiť väčšiu bezpečnosť dodávky. 3. PRIPOMIENKY K SPOLOČNEJ POZÍCII 3.1. Všeobecné pripomienky Spoločné pozície prijaté Radou k piatim právnym textom, ktoré vytvárajú tretí balík, zahŕňajú všetky základné prvky návrhu Komisie potrebné na zabezpečenie riadneho fungovania vnútorného trhu s plynom a elektrickou energiou a v širšom zmysle na dosiahnutie hlavných uvedených cieľov. Komisia preto môže pozíciu vo všeobecnosti podporiť (pozri bod 3.2). V prvom čítaní sa pozornosť zamerala na dosiahnutie dohody v rámci Rady. Pozmeňujúce a doplňujúce návrhy prijaté Európskym parlamentom preto neboli formálne začlenené do spoločnej pozície. Na tento účel sa uskutočnia rokovania v priebehu druhého čítania. Niektoré pozmeňujúce a doplňujúce návrhy prijaté Európskym parlamentom sa však v spoločnej pozícii zohľadnili (pozri bod 3.3). Komisia je toho názoru, že viaceré pozmeňujúce a doplňujúce návrhy nezahrnuté do spoločnej pozície by sa mali zohľadniť v druhom čítaní (pozri bod 3.4). 3.2. Konkrétne pripomienky Hlavné zmeny uvedené v návrhu Komisie sú nasledujúce: 3.2.1 Ustanovenie a úprava sieťových predpisov Spoločnou pozíciou sa mení návrh Komisie v súvislosti s procesom ustanovovania a úpravy sieťových predpisov. Zavádza sa v ňom nová koncepcia rámcových usmernení vypracovaných agentúrou, ktoré musia uplatňovať NPPS pri navrhovaní európskych sieťových predpisov (pozri bod 3.3 kvôli hodnoteniu Komisie). 3.2.2 Plán investícií do sietí Komisia navrhla, aby plán investícií do sietí vypracovávala každé dva roky ENTSOG (Európska sieť prevádzkovateľov prepravnej sústavy pre plyn). Rada tento plán zmenila na nezáväzný orientačný plán rozvoja siete (pozri bod 3.3 kvôli hodnoteniu Komisie). 3.2.3 Náklady ENTSO Rada dopĺňa požiadavku, aby regulačné orgány schvaľovali náklady ENTSO v prípade, ak sú primerané a proporcionálne. Komisia môže túto zmenu a doplnenie akceptovať, ak sa do požiadavky doplní schvaľovanie nákladov ex ante s cieľom predchádzať regulačnej neistote pre NPPS v súvislosti s náhradou nákladov za účasť v ENTSO. 3.2.4 Tarify Komisia navrhla nezávislé stanovenie taríf v prípade vstupných a výstupných bodov. Rada do tohto návrhu začlenila dvojročné obdobie vykonávania, ktoré majú členské štáty na dosiahnutie súladu, čo je pre Komisiu akceptovateľné. 3.2.5 Transparentnosť pri používaní zásobníkov Komisia navrhla plnú mieru transparentnosti pri používaní zásobníkov a zariadení LNG. Rada článok zmenila a doplnila, pričom uviedla, že prevádzkovateľom sústavy zásobníkov je možné udeliť výnimku z povinnosti zverejňovať informácie o používaní zásobníkov v prípade, ak existuje len jeden užívateľ zásobníka, ak by zverejnenie informácií poškodilo jeho obchodné postavenie a ak nezverejnenie schváli regulačný orgán. (pozri bod 3.3 kvôli hodnoteniu Komisie) 3.2.6 Usmernenia Komisia navrhla rozsiahly zoznam usmernení, ktoré sa vzťahujú na existujúce usmernenia, viaceré nové témy a na usmernenia, ktoré budú vychádzať zo sieťových predpisov. Rada v prvom rade vypustila všetky jednoznačné odkazy na usmernenia, ktoré sa už uvádzajú v zozname sieťových predpisov. Komisia súhlasí s touto voľbou navrhovania právnych predpisov. Rada však takisto vypustila určité možnosti uvedené v usmerneniach: - Komisia navrhla možnosť vydávať usmernenia pre maloobchodné trhy. Od členských štátov sa požaduje, aby určili postupy na výmenu údajov a zmenu dodávateľa, ale Rada tento článok presunula do smernice. Zároveň vypustila možnosť vydávať usmernenia. Komisia môže akceptovať obidva návrhy. - Komisia navrhla možnosť vydávať usmernenia pre sekundárne trhy v súvislosti s LNG a zásobníkmi. Rada túto možnosť vypustila. Komisia je presvedčená, že toto vypustenie je neakceptovateľné, pretože sekundárne trhy zohrávajú významnú úlohu pri optimalizácii využívania infraštruktúry v oblasti prepravnej sústavy, zásobníkov a sústavy LNG a z tohto dôvodu by v budúcnosti mohla vzniknúť potreba prijať pravidlá vo všetkých troch oblastiach. 3.3. Aspekty spoločnej pozície, v ktorých sa zohľadňujú pozmeňujúce a doplňujúce návrhy Európskeho parlamentu V spoločnej pozícii sa zohľadňujú viaceré pozmeňujúce a doplňujúce návrhy Európskeho parlamentu, či už v rovnakom znení alebo vo svojej podstate. Sú to: 3.3.1 Právomoc agentúry vypracovávať rámcové usmernenia a predpisy Návrh Komisie o postupe ustanovovania sieťových predpisov sa mení spoločnou pozíciou Rady, ako aj pozmeňujúcimi a doplňujúcimi návrhmi Európskeho parlamentu (pozmeňujúci a doplňujúci návrh 50). Zavádza sa v ňom nová koncepcia rámcových usmernení vypracovaných agentúrou, ktoré musia uplatňovať NPPS pri navrhovaní európskych sieťových predpisov. Komisia podporuje jasnejšie vymedzenie úlohy agentúry v procese vytvárania predpisov. Agentúra namiesto vydania svojho stanoviska až po vypracovaní návrhu predpisu NPPS vymedzí požiadavky týkajúce sa predpisov ex ante vo forme rámcových usmernení v konkrétnej oblasti. Európsky parlament takisto navrhuje, aby agentúra prijímala záväzné sieťové predpisy (pozmeňujúci a doplňujúci návrh 51/rev), zatiaľ čo Rada je aj naďalej toho názoru, že záväznosť predpisov môže zabezpečovať len Komisia. Komisia nemôže podporiť snahu Parlamentu o posilnenie agentúry, keďže je to v rozpore s rozsudkom Európskeho súdneho dvora vo veci Meroni, v ktorom sa uvádza, že Komisia nemôže delegovať právomoci voľného uváženia na iný orgán. 3.3. Konzultácie a monitorovanie zo strany ENTSO Návrh Komisie o konzultáciách ENTSO pre plyn sa mení spoločnou pozíciou, ako aj pozmeňujúcim a doplňujúcim návrhom Európskeho parlamentu. V spoločnej pozícii sa objasňuje úloha ENTSO v porovnaní s konzultáciami agentúry. To isté sa uvádza aj v pozmeňujúcom a doplňujúcom návrhu Parlamentu (pozmeňujúci a doplňujúci návrh 22), ale tento je príliš reštriktívny na to, aby bolo možné zachovať dostatočný rámec na konzultácie a monitorovanie zo strany ENTSO. 3.3.3 Transparentnosť a dôvernosť Komisia navrhla plnú mieru transparentnosti pri používaní zásobníkov a zariadení LNG. Rada článok zmenila a doplnila, pričom uviedla, že prevádzkovateľom sústavy zásobníkov je možné udeliť výnimku z povinnosti zverejňovať informácie o používaní zásobníkov v prípade, ak existuje len jeden užívateľ zásobníka, ak by zverejnenie informácií poškodilo ich obchodné postavenie a ak nezverejnenie schváli regulačný orgán. Parlament navrhol zahrnutie článku (pozmeňujúci a doplňujúci návrh 42), ktorý umožňuje prevádzkovateľom sústavy zásobníkov a sústavy LNG nezverejňovať údaje v prípade, ak by to znamenalo porušenie dôvernosti. Podľa názoru Komisie nie je pozmeňujúci a doplňujúci návrh Parlamentu dostatočne reštriktívny a uprednostňuje dôvernosť pred transparentnosťou, zatiaľ čo konkurenčný trh požaduje, aby transparentnosť bola pravidlom a dôvernosť výnimkou. Zmena a doplnenie Rady je akceptovateľné v tomto osobitnom prípade jednotlivých užívateľov zásobníkov, keďže tieto sú zvyčajne malými zásobníkmi, ktoré prevádzkovatelia sústavy spravujú hlavne na účely vlastného použitia. Možnosť udelenia výnimky z povinností v súvislosti s transparentnosťou sa oprávnene obmedzuje na prípady jednotlivých užívateľov zásobníkov, keďže sa v rámci trhu môže predpokladať, že niektoré z týchto (malých) zásobníkov majú len jedného užívateľa. Zverejnenie by preto mohlo poškodiť ich obchodné postavenie ako vlastníkov kapacít vo forme zásobníkov, a to najmä vtedy, ak konkurenti rozvíjajú sústavu zásobníkov na nových trhoch. 3.4. Pozmeňujúce a doplňujúce návrhy Európskeho parlamentu schválené Komisiou, ale neprijaté Radou Komisia môže úplne alebo čiastočne akceptovať väčšinu pozmeňujúcich a doplňujúcich návrhov prijatých Parlamentom (v niektorých prípadoch pod podmienkou presnejšieho znenia alebo prepracovania návrhu). To sa týka nasledujúcich hlavných otázok. 3.4.1 Právomoc agentúry v súvislosti s plánmi investícií Na základe spoločnej pozície sa orientačný desaťročný plán rozvoja siete prijíma v rámci ENTSO. Tento plán preskúmava agentúra, ktorá môže navrhnúť zmeny plánu Komisii a ENTSO. Európsky parlament navrhuje, aby agentúra prijala záväzný plán investícií do siete, ktorý má vypracovať ENTSO. Komisia nemôže akceptovať, aby sa agentúre udelili právomoci voľného uváženia pri prijímaní záväzného plánu investícií. Komisia by však mohla podporiť právomoc agentúry pri prijímaní nezáväzného plánu investícií alebo jej úlohu pri monitorovaní súladu medzi vnútroštátnymi investičnými plánmi schválenými národnými regulačnými orgánmi a desaťročným plánom rozvoja sietí vypracovaným ENTSO. 3.4.2 Právomoci národných regulačných orgánov Parlament navrhol rozšírenie právomocí regulačných orgánov posilnením ich úlohy pri kontrole prideľovania kapacity a riadenia preťaženia v prípade zásobníkov a LNG (pozmeňujúci a doplňujúci návrh 41), ako aj ich úlohy pri presadzovaní nariadenia (pozmeňujúce a doplňujúce návrhy 39 a 46). 4. ZÁVERY Komisia dospela k názoru, že v spoločnej pozícii sú zachované kľúčové prvky návrhu Komisie. Komisia je presvedčená, že v prípade významných otázok sa vďaka spoločnej pozícii dosahuje vo všeobecnosti primeraná rovnováha a uskutočniteľný kompromis a na jej základe bude možné dosiahnuť nenarušené fungovanie vnútorného trhu so zemným plynom a elektrickou energiou. Komisia je však aj toho názoru, že viaceré pozmeňujúce a doplňujúce návrhy prijaté Európskym parlamentom v prvom čítaní by sa mali začleniť do pozície len v rámci druhého čítania.